hu en hu hu hbs_lat hu en hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu
Juhász Katalin Forgács Miklós, Lucskay Róbert és Czajlik József Apa, Anya, Pia c. darabjáról az Új Szóban | Bázis
Magyar Irodalmi és Művészeti Egyesület Szlovákiában
“A beharangozó sajtótájékoztatón Lucskay Róbert amerikai palacsintát sütött a résztvevőknek. Ilyen sem volt még a Tháliában. De olyan sem, hogy egy színész saját darabját mutathatja be ebben a színházban. A mai premieren ez is megtörténik.
Forgács Miklós, Lucskay Róbert és Czajlik József           (Fotó: Janitor Eszter)
Az Apa, Anya, Pia című egyszemélyes előadás se nem stand up comedy, se nem dráma, de mindkét összetevő benne van. Személyes vallomások, saját történetek keverednek kitalált, vagy mások által megélt dolgokkal, az Éhes Színész pedig nemcsak beszél, hanem bábozik, sőt főzőcskézik is a színpadon. Talán ennyi is elég lenne étvágycsinálónak a ma esti bemutató előtt, de sok egyéb is elhangzott azon a bizonyos kassai sajtótájékoztatón, amelyen mi sajnos csak a Zoomnak köszönhetően tudtunk részt venni, úgyhogy a felszolgált palacsintából nem kaphattunk.
Lucskay Róbert nagy utat tett meg, amióta (28 éve) a kassai Thália Színházban elkezdte pályafutását. Pár évvel később Angliába költözött, de más kalandvágyó fiatal magyar színészekkel ellentétben ő nem ragadt bele a mosogatás-pincérkedés-takarítás szentháromságába, hanem egyre komolyabb teátrumoknál kapott munkát, méghozzá a színpadon. Az itteni közönség számára ezek közül talán a Royal Shakespeare Company a legismertebb, vagy a londoni Globe Színház, amely ma is úgy néz ki, mint Shakespeare korában, és aki ott szerepet kap, az büszkén írja bele ezt a tényt szakmai önéletrajzába. Tőlünk nyugatabbra általánban nincsenek állandó társulatok, a nagy színházak konkrét előadások konkrét szerepeire castingolnak szabadúszókat. Ennek a rendszernek köszönhetően Lucskay Róbert egy csomó helyen játszott, és bejárta a világot különböző utazó produkciókkal. A köztes időszakokban pedig streetfood-standot működtet, fesztiválokon, rendezvényeken főz egyszerűbb kajákat. Ezt a kis vállalkozást hívják Az Éhes Színésznek (The Hungry Actor), amely most a Tháliába költözik.”
Juhász Katalin írása teljes terjedelemben az Új Szó oldalán olvasható.
Kategóriák: Rólunk, Rólunk-Tőlünk, Tőlünk | Címkék: Forgács Miklós, Juhász Katalin
← Marosz Ajna világpremierje a Szlovák Állami Kamarazenekar kíséretében Zsolnán!
Pillanatképek a “Transzkulturális irodalomtörténet”-konferenciáról →
Nagy Hajnal Csilla könyvét Margó-díjra jelölték!
N. Tóth Anikóval Kuklis Katalin beszélget a II. Bázis Fesztiválról a Pátria Rádióban
II. Bázis Fesztivál – program
Rebeka Pap a könyvfesztivál Irena Brežná-beszélgetéséről a Prae-n
Szávai Dorottya – Min dolgozol a héten?
Deczki Sarolta és Orcsik Roland a könyvfesztivál szlovák díszvendégségéről Proics Lillának a Magyar Narancsban
György Norberttel Németh Zoltán beszélgetett az Irodalmi Szemlében
Szávai Dorottya – Min dolgozol a héten?
Paszmár Líviával Németh Zoltán beszélgetett az Irodalmi Szemlében
Magyar Irodalmi és Művészeti Egyesület Szlovákiában